**การศึกษาผลการเรียนรู้ของผู้เรียนและผลการสอน**

**ของครูผู้สอน ในการจัดการเรียนการสอน**

**รายวิชา ชีวิตกับสังคมไทย รหัสวิชา 3000-1501**

**ปีการศึกษา 2561**

**สุเทพ มั่นคง**

**ตำแหน่ง ครู วิทยฐานะครูเชี่ยวชาญ**

**วุฒิการศึกษา :**

**ปริญญาตรี การศึกษาบัณฑิต (กศ.บ.)**

**ปริญญาโท การศึกษามหาบัณฑิต (กศ.ม.)**

**แผนกวิชาสามัญ วิทยาลัยอาชีวศึกษาอุตรดิตถ์**

**สำนักงานคณะกรรมการการอาชีวศึกษา**

**ปีการศึกษา 2561**

**การวิจัยในชั้นเรียนเรื่อง** การศึกษาผลการเรียนรู้ของผู้เรียนและผลการสอนของครูผู้สอน ในการจัดการเรียน

การสอนรายวิชาชีวิตกับสังคมไทย รหัสวิชา 3000-1501 ปีการศึกษา 2561

**ปีการศึกษา** 2561

**ผู้วิจัย** นายสุเทพ มั่นคง ตำแหน่ง ครู คศ.4 วิทยาลัยอาชีวศึกษาอุตรดิตถ์

**บทคัดย่อ**

การวิจัยในชั้นเรียนเรื่อง การศึกษาผลการเรียนรู้ของผู้เรียนและผลการสอนของครูผู้สอน ในการจัดการเรียนการสอนรายวิชาชีวิตกับสังคมไทย รหัสวิชา 3000-1501 ปีการศึกษา 2561 มีวัตถุประสงค์ดังนี้

1) เพื่อศึกษาผลการเรียนรู้ด้านพุทธิพิสัย ทักษะพิสัย และจิตพิสัย ของผู้เรียนที่เรียนรายวิชาชีวิตกับสังคมไทย รหัสวิชา 3000-1501 2) เพื่อศึกษาคุณภาพการสอนของครูผู้สอนรายวิชาชีวิตกับสังคมไทย รหัสวิชา 3000-1501 3) เพื่อศึกษาความพึงพอใจของผู้เรียนที่มีต่อการจัดการเรียนการสอนของครูผู้สอนรายวิชาชีวิตกับสังคมไทย รหัสวิชา 3000-1501 ประชากรที่ใช้ในการวิจัยครั้งนี้ เป็นนักเรียนระดับชั้นประกาศนียบัตรวิชาชีพ ชั้นสูง (ปวส) สาขางานการบัญชี สาขางานคอมพิวเตอร์ธุรกิจ สาขางานเทคโนโลยีผ้าและเครื่องแต่งกาย และสาขางานการจัดการสำนักงาน จำนวนทั้งสิ้น 189 คน ที่เรียนรายวิชาชีวิตกับสังคมไทย รหัสวิชา 3000-1501 ภาคเรียนที่ 2 ปีการศึกษา 2561 เครื่องมือที่ใช้ในการวิจัยมีดังนี้ 1) แผนการเรียนรู้รายวิชาชีวิตกับสังคมไทย รหัสวิชา 3000-1501 2) แบบประเมินผลการปฏิบัติกิจกรรม 3) แบบทดสอบวัดผลสัมฤทธิ์ทางการเรียน 4) แบบประเมินความพึงพอใจ สถิติที่ใช้ในการวิเคราะห์ข้อมูลประกอบด้วย ค่าร้อยละ (%) ค่าเฉลี่ย

() ค่าส่วนเบี่ยงเบนมาตรฐาน (S.D.) และค่าสัมประสิทธิ์การกระจาย (C.V.) ผลการวิจัยพบว่า

1. ผลการศึกษาผลการเรียนรู้ด้านพุทธิพิสัย ทักษะพิสัย และจิตพิสัย ของผู้เรียนที่เรียนรายวิชาชีวิตกับสังคมไทย รหัสวิชา 3000-1501 ในภาคเรียนที่ 2 ปีการศึกษา 2561 มีดังนี้

1.1 ผลการประเมินคะแนนด้านพุทธิพิสัย ทักษะพิสัย และจิตพิสัย พบว่า คะแนนพุทธิพิสัย

โดยภาพรวม มีค่า = 31.53 ค่า S.D. = 1.59 จากคะแนนเต็ม 40 คะแนน คิดเป็นร้อยละ 78.83

คะแนนทักษะพิสัยโดยภาพรวม มีค่า = 27.38 ค่า S.D. = 1.70 จากคะแนนเต็ม 40 คะแนน คิดเป็น

ร้อยละ 68.**45**  คะแนนจิตพิสัยโดยภาพรวม มีค่า = 19.53 ค่า S.D. = 1.19 จากคะแนนเต็ม 20 คะแนน

คิดเป็นร้อยละ 97.65 และเมื่อเปรียบเทียบผลการเรียนรู้ของผู้เรียนทั้ง 3 ด้านแล้ว พบว่า ด้านจิตพิสัยมีค่า

ร้อยละของคะแนนเฉลี่ยสูงสุด (ร้อยละ 97.65) รองลงมาเป็นด้านพุทธิพิสัย (ร้อยละ 78.83) และด้านทักษะพิสัย (ร้อยละ68.45) ตามลำดับ

1.2) ผลการประเมินระดับผลการเรียนของผู้เรียน ที่เรียนรายวิชาชีวิตกับสังคมไทย รหัสวิชา 3000-1501 ในภาคเรียนที่ 2 ปีการศึกษา 2561 จากผู้เรียนทั้งหมดจำนวน 189 คน พบว่า มีผู้เรียนที่ผ่านเกณฑ์การประเมินผลการเรียน จำนวน 189 คน คิดเป็นร้อยละ 100.00 ของจำนวนผู้เรียนทั้งหมด ซึ่งมีผลการเรียนในระดับ 3.5 มากที่สุด (จำนวน 71 คน คิดเป็นร้อยละ 37.57) รองลงมาเป็น ระดับ 4 (จำนวน 56 คน คิดเป็นร้อยละ 29.63) ระดับ 3 (จำนวน 45 คน คิดเป็นร้อยละ 23.81) ระดับ 2.5 (จำนวน 17 คน คิดเป็นร้อยละ 9.00) ระดับ 2 (จำนวน 7 คน คิดเป็นร้อยละ 3.71) ระดับ 1.5 (จำนวน 1 คน คิดเป็นร้อยละ 0.53)

และ ระดับ 1 (จำนวน 1 คน คิดเป็นร้อยละ 0.53) ตามลำดับ

2. ผลการศึกษาคุณภาพการสอนของครูผู้สอน รายวิชาชีวิตกับสังคมไทย รหัสวิชา 3000-1501

พิจารณาได้ดังนี้

2.1 พิจารณาจากค่าสัมประสิทธิ์การกระจาย(C.V.) ของคะแนนเฉลี่ยทั้งหมดที่เป็นผลการเรียนรู้ของผู้เรียนทั้ง 3 ด้าน ที่แสดงถึงผลการสอนของครูผู้สอนนั้น พบว่า ค่าสัมประสิทธิ์การกระจาย (C.V.) ต่ำกว่า 10 % ทั้ง 3 ด้าน โดยด้านพุทธิพิสัย มีค่าสัมประสิทธิ์การกระจายต่ำสุด (C.V.= 5.05 %) รองลงมาเป็นด้านจิตพิสัย (C.V.= 6.10 %) และ ด้านทักษะพิสัย (C.V. =6.21 %) ตามลำดับ ซึ่งแสดงว่า คุณภาพการสอนของครูผู้สอนอยู่ในระดับดีทั้ง 3 ด้าน

2.2 พิจารณาตามเกณฑ์มาตรฐานการอาชีวศึกษา มาตรฐานที่ 1 ด้านผู้เรียนและผู้สำเร็จการศึกษาอาชีวศึกษา ตัวบ่งชี้ที่ 1.1 ร้อยละของผู้เรียนที่มีผลสัมฤทธิ์ทางการเรียนเฉลี่ยสะสม 2.00 ขึ้นไป(*ตามเกณฑ์ที่กำหนดว่า ร้อยละของผู้เรียนที่มีผลสัมฤทธิ์ทางการเรียนเฉลี่ยสะสม 2.00 ขึ้นไป มีจำนวนตั้งแต่ร้อยละ 80 ขึ้นไปถือว่า มีคุณภาพอยู่ในระดับดีมาก*) พบว่า ผู้เรียนที่มีผลการเรียนตั้งแต่ ระดับ 2 ขึ้นไป มีจำนวน 187 คน คิดเป็นร้อยละ 98.95 ของจำนวนผู้เรียนทั้งหมด (189 คน) ซึ่งถือว่าคุณภาพการสอนของครูผู้สอนอยู่ในระดับดีมาก

3. ผลการศึกษาความพึงพอใจของผู้เรียนที่มีต่อการจัดการเรียนการสอนรายวิชาชีวิตกับสังคมไทย รหัสวิชา 3000-1501 ในภาคเรียนที่ 2 ปีการศึกษา 2561 พบว่า ผู้เรียนส่วนมากมีความพึงพอใจโดยภาพรวมอยู่ในระดับมากที่สุด (= 4.94, S.D.= 0.55)